Beograd, 29. jun 2017

**Zapisnik sa prvog sastanka Ekspertske radne grupe regionalnog projekta “SEE URBAN – Izgradnja akcione mreže urbane otpornosti u Jugoistočnoj Evropi”, u Beogradu**

**Učesnici:**

**Živko Babović**, MUP – Sektor za vanredne sitaucije (SVS)

**Vanja Bukvić**, Ministarstvo državne uprave i lokalne samouprave

**Milica Pavlović**, Ministarstvo državne uprave i lokalne samouprave

**Pavle Đukić**, Ministarstvo finansija

**Darko Drndić**, Stalna konferencija gradova i opština

**Zdravko Maksimović,** Šef odsekagradske uprave Grada Kraljeva

**Milan Bojović**, pomoćnik gradonačelnika, Grad Čačak

**Saša Spasić,** Član Opštinskog veća Opštine Ub

**Dragoš Radovanović**, Načelnik odeljenja gradske uprave Grada Kragujevca

**Miroslav sladojević**, Šef odsekagradske uprave GradaZrenjanina

**Žarko Petrović,** Programski analitičar za otporni razvoj, UNDP Srbija

**Miroslav Tadić,** Portfolio menadžer, UNDP Srbija

**Ana Mitić-Radulović**,DRR saradnik, UNDP Srbija

* Prvi radni sastanak Ekspertske radne grupe bio je tehničkog karaktera – predstavnici UNDP-a predstavili su osnovne ciljeve i partnere projekta, kao i sprovedene i planirane aktivnosti. Detaljnije su prikazani:
* Internet strana projekta, kao i dokumenti i podaci koji tu treba da budu dostupni. *Za dalji rad: priprema profila za regionalnu bazu DRR eksperata, priprema uspešnih primera lokalnih dokumenata.*
* Planovi za regionalnu konferenciju u Hrvtaskoj u oktobru/novembru 2017. godine, sa nagradama za najbolje DRR prakse na lokalu. *Za dalji rad: priprema sopstvenih studija slučaja.*
* Prikaz mogućnosti za finansiranje regionalnih projekata: Dunavski program transnacionalne prekogranične saradnje, Jadransko-jonski program, pozivi Mehanizma civilne zaštite, Erasmus + pozivi za projekte, itd.
* Nastavak diskusije o mogućnostima finansijskog udruživanja radi sprovođenja zajedničkih aktivnosti: od izrade internet strane, logoa i održavanje internet strane, preko nabavke zajedničkih mobilnih protivpoplavnih sistema i unapređenja sistema rane najave na nivou sliva, do uspostavljanja zajedničkog fonda za preventivne mere na nivou sliva ili planiranja zajedničkih infrastrukturnih projekata. *Za dalji rad: dragoceni bi bili saveti Ministarstva finansija po pitanju mogućnosti udruživanja budžetskih sredstava različitih JLS za navedene potrebe.*
* Nastavak diskusije o eventualnim potrebama i mogućnostima formalizacije udruživanja JLS po slivovima. *Za dalji rad: značajna su razmatranja i tumačenja Ministarstva državne uprave i lokalne samouprave članova* [*Zakona o lokalnoj samoupravi ("Sl. glasnik RS", br. 129/2007 i 83/2014 - dr. zakon)*](https://civilnodrustvo.gov.rs/upload/documents/zakoni/zakon_o_lokalnoj_samoupravi.pdf) *o međuopštinskoj saradnji (Čl. 13, 88, 89).*
* Zdravko Maksimović prezentovao je izradu Analitičke studije o stanju i potrebama lokalnih samouprava u oblasti smanjenja rizika od elementarnih nepogoda i drugih nesreća na primeru Sliva Zapadne Morave. Predstavio je ciljeve, metodologiju i očekivane rezultate ove analize. Ukazao je na značaj korišćenja GIS alata za procenu i monitoring rizika.
* Istaknut je značaj međuopštinske saradnje radi smanjenja rizika of elementarnih nepogoda i drugih nesreća, ali i saradnje sa privatnim i civilnim sektorom i akademijom.
* Sugerisana je izrada mapa rizika na nivou slivova sa geoprostorim referenciranjem podataka.
* Potrebno je **uspostaviti konstruktivan dijalog Između MUP-SVS i Ministarstva finansija po pitanju usklađivanja potreba** iskazanih Zaknom o vanrednim sitaucijama ("Sl. glasnik RS", br. 111/2009, 92/2011 i 93/2012) **i mogućnosti** definisanih Zakonom o budžetskom sistemu ("Sl. glasnik RS", br. 54/2009, 73/2010, 101/2010, 101/2011, 93/2012, 62/2013, 63/2013 - ispr., 108/2013, 142/2014, 68/2015 - dr. zakon, 103/2015 i 99/2016). Ovo je **izuzetno važno kod pripreme izmena i dopuna zakona ili pripreme novih zakona, kako bi se predlagala celovita i sprovodiva rešenja**. Primer Fonda koji je bio predložen 2009. godine Zaknom o vanrednim sitaucijama, pa ukinut 2011. godine kao parafiskalni namet (izmenama Zakona iniciranim od strane Ministarstva finansija) negativan je primer nedostatka ove prakse.
* Neophodno je jačanje ljudskih kapaciteta za bavljenje poslovima smanjenja rizika, upravljanja u vanrednim situacijama i obnovi nakon elementarne nepogode i druge nesreće. **Ovo se može sprovoditi kroz usmerenu međuopštinsku saradnju na nivou slivova, na osnovu potpisanih protokola.**
* Diskutovalo se o predloženom institutu menadžera za vanredne situacije. Zaključeno je da je neophodna neposrednija saradnja ovog lica sa donosiocima odluka o budžetu, kako bi se mogla planirati sredstva za preventivne aktivnosti, odnosno u trenucima kada nema vanredne situacije, a kada postoji mnogo nivoa vlasti između ovog lica i upravljača budžetskim sredstvima.

 